Π.Α.Ο. Δόξα Βύρωνος

Ο **Ποδοσφαιρικός Αθλητικός Όμιλος Δόξα Βύρωνος** είναι ελληνικός αθλητικός και ποδοσφαιρικός σύλλογος, με έδρα τον Βύρωνα Αττικής. Επίσημο έτος ίδρυσης του συλλόγου είναι το 1945 και χρώματα του συλλόγου είναι το μπλε και το λευκό, ενώ το έμβλημα του συλλόγου είναι εμπνευσμένο από το έμβλημα του φιλέλληνα Αριστοκράτη ποιητή Λόρδου Βύρωνα από τον οποίο πήρε το όνομά του ο Δήμος Βύρωνα.

Διατηρεί από την ίδρυση του τμήμα ποδοσφαίρου ανδρών που αποτελεί και το πιο διακεκριμένο της ιστορίας του, ενώ στο παρελθόν διατηρούσε επίσης τμήματα πυγμαχίας, πάλης, επιτραπέζιας αντισφαίρισης και καλαθοσφαίρισης. Το τμήμα καλαθοσφαίρισης του συλλόγου επανιδρύθηκε, διατηρώντας τμήμα καλαθοσφαίρισης ανδρών και γυναικών. Το τμήμα πάλης αλλά και το τμήμα πυγμαχίας του συλλόγου διατηρείται μέχρι σήμερα και έχει αναδείξει πλήθος διακεκριμένων αθλητών. Την άνοιξη του 2019 ιδρύθηκε τμήμα χειροσφαίρισης το οποίο συγχωνεύτηκε με το σωματείο της ΑΕΚ Βύρωνα (πρώην Αναγέννηση Βύρωνα) και εντάχτηκε στον σύλλογο της Δόξας. Αυτήν την στιγμή λειτουργεί αντρικό και γυναικείο τμήμα τα οποία αγωνίζονται στην Α2 Εθνική κατηγορία και Α1 Εθνική κατηγορία αντίστοιχα.

Το ποδοσφαιρικό τμήμα είναι το πιο πετυχημένο μέχρι στιγμής. Την περίοδο 1992–2000 αγωνίστηκε στις επαγγελματικές κατηγορίες με την επωνυμία «**[[Ποδοσφαιρική Ανώνυμη Εταιρεία]] Ποδοσφαιρικός Αθλητικός Όμιλος Δόξα Βύρωνος**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Π.Α.Ο. Δόξα Βύρωνος**».

## Τμήμα ποδοσφαίρου

### Ίδρυση
Η Δόξα ιδρύθηκε το 1945 με επικεφαλής τον Παναγιώτη Ιωάννου και επί σειρά ετών Γενικό Αρχηγό της, τον πρώτο πρόεδρο του Δ.Σ. και ιδρυτικό μέλος Γεώργιο Χολόπουλο, ο οποίος σκοτώθηκε κατά τη διάρκεια του ελληνικού εμφυλίου πολέμου. Ακόμη, βασικά στελέχη της ίδρυσης του συλλόγου ήταν οι Δ. Γερακίτης, Π. Τσαμόγλου, Β. Κυριακόπουλος, Δ. Τόλης, τα αδέλφια Χρυσαΐτη (Ιωάννης, Αθανάσιος, Νικόλαος, Θεόδωρος) Ι. Βακόλας, Γ. Δωλιανίτης, Α. Χάλαρης κ.ά. Ο σύλλογος αρχικά ιδρύθηκε σαν ποδοσφαιρικός και πρώτη έδρα της ομάδας ήταν το γήπεδο του Αναγνωστόπουλου στις Αμυγδαλιές, δίπλα στο Σκοπευτήριο της Καισαριανής, όπου αγωνίστηκε ως το1961.

### Ιστορική αναδρομή
Το 1948 η Δόξα Βύρωνα συμμετέχει στο πρωτάθλημα ανεξαρτήτων ΟΠΑΣΑ των ανεξάρτητων ποδοσφαιρικών σωματείων της Αθήνας υπό την αιγίδα της Ε.Π.Σ. Αθηνών, όπου και αναδείχθηκε πρωταθλήτρια αμέσως τη σεζόν 1948–49 και προβιβάστηκε στην επίσημη κατηγορία της Γ΄ Ε.Π.Σ. Αθηνών. Με διαδοχικές ανόδους φτάνει μέχρι την ανώτερη κατηγορία του πρωταθλήματος Ε.Π.Σ. Αθηνών την Α΄ Κατηγορία, στην οποία αγωνίζεται μόνιμα από το 1958 μέχρι και το 1963, όταν ως δευτεραθλήτρια Αθηνών τη σεζόν 1962–63, κέρδισε την άνοδο στη Β΄ Εθνική κατηγορία.

Τη σεζόν 1963–64 αγωνίστηκε για πρώτη φορά στη Β΄ Εθνική και κατέλαβε τη 10η θέση σε σύνολο 15 ομάδων στον 1ο όμιλο, με αποτέλεσμα να υποβιβαστεί. Αντίπαλοι της στον 1ο όμιλο ήταν οι Παναχαϊκή, Διαγόρας Ρόδου, Φωστήρας Ταύρου, Ατρόμητος Αθηνών, Θύελλα Πατρών, Παναιτωλικός, Αβέρωφ Ιωαννίνων, Ροδιακός, Ηλυσιακός, Αστέρας Αθηνών, Δωριέας Ρόδου, Π.Α.Σ. Πρέβεζα, Παναρκαδικός και Π.Σ. Σπάρτη και σημείωσε συνολικά 12 νίκες, 7 ισοπαλίες και 9 ήττες. Αξιοσημείωτη είναι η νίκη με 0-1 επί της πρωταθλήτριας Παναχαϊκής στην Πάτρα, ενώ άλλες αξιοσημείωτες νίκες ήταν με 0-1 επί του Ηλυσιακού εκτός έδρας και με 1-0 εντός έδρας επί του Παναιτωλικού. Έπειτα από 11 χρόνια παραμονής στο πρωτάθλημα Αθηνών επανήλθε στη Β΄ Εθνική τη σεζόν 1974–75. Πραγματοποίησε κακή εμφάνιση και κατετάγη τελευταία (20η) στο 2ο όμιλο με 4 νίκες, 6 ισοπαλίες και 28 ήττες και με αρνητικό ρεκόρ τερμάτων (36-109). Χαρακτηριστικό παιχνίδι της περιόδου ήταν το εντυπωσιακό ματς και η επικράτηση με 6-5 επί του Πανασπροπυργιακού, ενώ στις υπόλοιπες 3 νίκες που σημείωσε στο πρωτάθλημα επικράτησε των Αίαντα Σαλαμίνας και Διαγόρα Ρόδου με 1-0 και του Α.Ο. Μοσχάτου με 2-1.

Κατόπιν αγωνίστηκε στο Αθηναϊκό πρωτάθλημα. Tη σεζόν 1978–79 η πρωτοπόρος Δόξα Βύρωνα τιμωρήθηκε με υποβιβασμό, έπειτα από καταγγελία για απόπειρα δωροδοκίας από παράγοντα της ομάδας προς παίκτη του Χολαργού. Ο σύλλογος προσέφυγε στο ΑΣΕΑΔ, το οποίο τον Απρίλιο έβγαλε απόφαση υπέρ της Δόξας θεωρώντας πως δεν έχει ευθύνη ο σύλλογος. Η Δόξα άρχισε να αγωνίζεται και μέχρι να τελεσιδικήσει η υπόθεση υπήρχε το πρωτοφανές να αναγγέλονται δύο βαθμολογίες, μία με τη Δόξα τιμωρημένη και μία με τη Δόξα να αγωνίζεται. Τελικά, στα τέλη Ιουνίου, εβδομάδες μετά τη λήξη των αγώνων, ίσχυσε η αρχική απόφαση και η ομάδα υποβιβάστηκε.

Tη σεζόν 1982–83 ανήλθε στο Εθνικό ερασιτεχνικό πρωτάθλημα. Τη σεζόν 1988–89 αναδείχθηκε για πρώτη φορά κυπελλούχος Ε.Π.Σ. Αθηνών, επικρατώντας στον τελικό του Α.Ο. Κηφισιάς με 2-1 στο γήπεδο Απόστολος Νικολαΐδης. Τη σεζόν 1989–90 ανήλθε στην Γ΄ Εθνική και τη σεζόν 1990-91 αναδείχθηκε πρωταθλήτρια Νοτίου ομίλου, κερδίζοντας την επάνοδο στην Β΄ Εθνική. Η Δόξα Βύρωνα επανήλθε στη Β΄ Εθνική τη σεζόν 1991–92 και κατετάγη 8η με σύνολο 10 νίκες, 14 ισοπαλίες και 10 ήττες και με εντυπωσιακές εκτός έδρας επιτυχίες επί των Ιωνικού Νίκαιας με 2-3, Αιγάλεω με 2-4 και Π.Α.Σ. Γιάννινα με 0-2. Την επόμενη σεζόν (1992–93) κατέλαβε την τελευταία θέση (18η) με 8 νίκες, 10 ισοπαλίες και 16 ήττες. Εκείνη τη χρονιά εντυπωσίασαν οι νίκες επί των Παναιτωλικού με 0-4 στο Αγρίνιο και Χαραυγιακού Ηλιούπολης με 4-2 στο Βύρωνα και επί της πρωταθλήτριας Νάουσας με 2-0 στο Βύρωνα.
μικρογραφία|Ποδοσφαιριστές και φίλαθλοι μετά από αναμέτρηση.
Τη σεζόν 1994–95 αναδείχθηκε πρωταθλήτρια Νοτίου ομίλου Γ΄ Εθνικής και επανήλθε στην Β΄ Εθνική, όπου αγωνίστηκε συνεχώς για μια τετραετία. Τη σεζόν 1995–96 κατετάγη 7η με 14 νίκες, 7 ισοπαλίες και 13 ήττες, με πιο αξιοσημείωτες νίκες η επικράτηση εντός έδρας επί της τριταθλήτριας Καστοριάς με 1-0 και επί των Δόξας Δράμας με 2-1, Απόλλων Καλαμαριάς με 3-1, Αναγέννησης Καρδίτσας με 3-0 και Πιερικού με 4-1. Παράλληλα στη διοργάνωση του κυπέλλου Ελλάδας (1995–96), τερμάτισε στην 2η θέση του 6ου ομίλου στη φάση ομίλων πίσω από τον Ηρακλή Θεσσαλονίκης και μπροστά από τους Εθνικό Αστέρα, Αιολικό Μυτιλήνης και Εορδαϊκό κερδίζοντας την πρόκριση και κατόπιν απέκλεισε την Λάρισα (νίκη με 1-0 στο Βύρωνα και 1-2 στο Αλκαζάρ) στο Β΄ γύρο, για να προκριθεί στον Γ΄ γύρο που αποτελεί και καλύτερη πορεία του στο κύπελλο Ελλάδας όποτε και αποκλείστηκε από τον Παναθηναϊκό (ήττες με 0-2 στο Βύρωνα και 3-1 στη Λεωφόρο). Την επόμενη σεζόν (1996–97) τερμάτισε 9η με 16 νίκες, 4 ισοπαλίες και 14 ήττες. Οι νίκες που έκαναν αίσθηση εκείνη τη χρονιά ήταν οι εκτός έδρας επιτυχίες με 2-4 στις Σέρρες επί του Πανσερραϊκού και με 0-7 στον Πύργο επί του ΑΟ Πύργου, αλλά και η εντός έδρας επικράτηση με 1-0 επί του τριταθλητή Εθνικού Πειραιώς. Την περίοδο 1997-98 κατέλαβε την 12η θέση με 11 νίκες, 9 ισοπαλίες και 14 ήττες, μένοντας αήττητη στα 2 παιχνίδια που έδωσε με τον πρωταθλητή Άρη Θεσσαλονίκης (0-0 στο Βύρωνα και 1-1 στο Χαριλάου). Επίσης, έμεινε αήττητη από τον τριταθλητή και γειτονικό Εθνικό Αστέρα, επικρατώντας 3-2 στο Βύρωνα και φέρνοντας ισοπαλία με 2-2 στην Καισαριανή, ενώ αξιοσημείωτη είναι και η επικράτηση με 5-0 επί του Απόλλων Καλαμαριάς στο Βύρωνα. Η επόμενη χρονιά (1998–99) είναι και η τελευταία της παρουσία στη Β΄ Εθνική μέχρι σήμερα. Κατέλαβε την 15η θέση σε σύνολο 18 ομάδων με σύνολο 8 νίκες, 13 ισοπαλίες και 13 ήττες και υποβιβάστηκε. Σημαντική επιτυχία της χρονιάς η εκτός έδρας νίκη με 0-1 στο Αλκαζάρ επί της Λάρισας, αλλά και οι εντός έδρας νίκες επί της δευτεραθλήτριας Παναχαϊκής με 3-2 και επί των Καλλιθέας με 3-0 και του ουραγού Εδεσσαϊκού με 5-0.
αριστερά|μικρογραφία|219x219εσ|Δόξα Βύρωνα - Ηρόδοτος 3-0 (Ειδικό Ερασιτεχνικό Πρωτάθλημα 2025).
Έκτοτε και μετά την απουσία του κ. Στάικου από τα διοικητικά της ομάδας και με τεράστια οικονομικά προβλήματα, η Δόξα Βύρωνα αρχίζει να πέφτει διαδοχικά κατηγορίες, φτάνοντας μέχρι και την Γ΄ κατηγορία της Ε.Π.Σ. Αθηνών. Εξαίρεση αποτέλεσε η σεζόν 2007–08, καθώς η ομάδα συμμετείχε στην Δ΄ Εθνική έπειτα από απορρόφηση της πρωταθλήτριας Ε.Π.Σ. Πειραιά, Α.Ε. Χαλκηδών-Πρωτέας Νίκαιας στη θέση και της οποίας αγωνίστηκε. Κατέλαβε τη 2η θέση στον 8ο όμιλο πίσω από την Αγία Παρασκευή χάνοντας την άνοδο και την επόμενη σεζόν 2008–09 τερμάτισε προτελευταία στην 13η θέση και υποβιβάστηκε. Ακολούθως, τη σεζόν 2009–10 η Δόξα Βύρωνα επανήλθε στην Α΄ κατηγορία του πρωταθλήματος Αθηνών και τη σεζόν 2012–13 κατέκτησε το πρωτάθλημα Αθηνών 2ου ομίλου και έλαβε μέρος στο ειδικό ερασιτεχνικό πρωτάθλημα ανόδου. Συμμετείχε στον 9ο όμιλο του ειδικού πρωταθλήματος ανόδου και κατέκτησε το πρωτάθλημα και την επάνοδο στην Γ΄ Εθνική κατηγορία, έχοντας αντιπάλους τον πρωταθλητή Α΄ ομίλου Αθηνών Χαραυγιακό Ηλιούπολης και τους πρωταθλητές Πειραιά Εθνικό Πειραιώς και Α.Ε. Μοσχάτου. Έμεινε αήττητη από τον έτερο πρωταθλητή Αθηνών Χαραυγιακό (νίκη εκτός έδρας με 1-3 στην Ηλιούπολη και με 2-0 στον Βύρωνα) αλλά και από την Α.Ε. Μοσχάτου (νίκη με 2-0 στο Βύρωνα και στο Μοσχάτο αντίστοιχα).

Τη σεζόν 2013–14 αγωνίστηκε στην Γ΄ Εθνική κατηγορία, όπου και τερμάτισε στη 10η θέση σε σύνολο 15 ομάδων στον 5ο όμιλο με σύνολο 10 νίκες, 8 ισοπαλίες και 10 ήττες και υποβιβάστηκε. Βαθμολογικά άφησε πίσω της τους Α.Ο. Πεύκης, Προοδευτική, Α.Ο. Μυκόνου, Ολυμπιακό Λαυρίου και Εθνικό Αστέρα Καισαριανής. Αξιοσημείωτη νίκη ήταν η εντός έδρας επικράτηση επί του ΠΟΑ με 3-1 την 27η αγωνιστική και η εκτός έδρας νίκη επί του Α.Ο. Μυκόνου με 1-4 την 26η αγωνιστική.
Από τη σεζόν 2014–15 μέχρι τη σεζόν 2024–25, η Δόξα Βύρωνα αγωνιζόταν στα πρωταθλήματα της Ε.Π.Σ. Αθηνών.

Τη σεζόν 2024–25, η Δόξα βγήκε πρωταθλήτρια στον πρώτο όμιλο της Α΄ κατηγορίας και κατέκτησε την άνοδο στη Γ΄ Εθνική, μέσω του ειδικού πρωτάθλημα ανόδου.

### Αγωνιστική πορεία
#### Η αγωνιστική πορεία διαχρονικά
Η αγωνιστική πορεία της Δόξας Βύρωνα στα επίσημα πρωταθλήματα 

#### Σύνολα συμμετοχών στα εθνικά πρωταθλήματα

### Αξιοσημείωτοι ποδοσφαιριστές
Με τη φανέλα της Δόξας Βύρωνος έχουν αγωνιστεί πλήθος αξιοσημείωτων ποδοσφαιριστών μεταξύ των οποίων οι: Σάββας Παντελίδης, Μουράτ Σεροπιάν, Νταβορίν Γιούρισιτς, Γιώργος Τζαβέλλας, Νίκος Γκαβασιάδης, Στέλιος Αποσπόρης, Θανάσης Σεντεμέντες, Αλφόνς Μεμπούνου, Μανώλης Σκούφαλης κ.α.

### Τίτλοι – Διακρίσεις
* Πρωτάθλημα Γ΄ Εθνικής: 1990–91, 1994–95
* Δευτεραθλήτρια Δ΄ Εθνικής: 1988–89 (4ος Όμιλος, άνοδος)
* Πρωτάθλημα Α΄ Ε.Π.Σ. Αθηνών: 2012–13 (2ος Όμιλος), 2024–25 (2ος Όμιλος) 
* Πρωτάθλημα Β΄ Ε.Π.Σ. Αθηνών: 1979-80 (1ος Όμιλος)
* Πρωτάθλημα Γ΄ Ε.Π.Σ. Αθηνών: 2003–04 (1ος Όμιλος)
* Κύπελλο Ε.Π.Σ. Αθηνών: 1988–89
* Δευτεραθλήτρια Ε.Π.Σ. Αθηνών: 1962–63, 1973–74 (1ος Όμιλος), 1981–82 (1ος Όμιλος)

## Τμήμα καλαθοσφαίρισης ανδρών

## Τμήμα καλαθοσφαίρισης γυναικών

## Τμήμα χειροσφαίρισης ανδρών

## Τμήμα χειροσφαίρισης γυναικών

## Τμήμα πυγμαχίας

### Ίδρυση
Το 1986 ο Χρήστος Κακούρης ίδρυσε το Τμήμα Πυγμαχίας "Δόξα Βύρωνα" και διετέλεσε προπονητής και έφορός του, με επίσης έφορο τον Κακούρη Λεωνίδα.

### Διακρίσεις
Πρωταθλητές της Δόξα Βύρωνα αναδείχθησαν οι Γιάννης Κελλής (1988,1989,1990) και ο Γιάννης Σπυριούνης (β΄κατηγορία 1987, α΄ κατηγορία 1988).

Σημαντικές νίκες και διακρίσεις είχαν επίσης οι Γεώργιος Χρονόπουλος, Τάκης Χατζηβασιλείου, Γιάννης Τατσιράμος, Χρήστος Αράβης, Αναγνώστου Αλέξης, ο αείμνηστος Γιάννης Κουτρουμάνος, ο Σαρλάνης Νεκτάριος, ο Σπύρος Παπαγεωργίου, ο Κατσιρέας κ.ά.

Το τμήμα πυγμαχίας Δόξα Βύρωνα το 1994, κατατάχτηκε στην 5η θέση στο πρωτάθλημα.

Το 1997 σταμάτησε την λειτουργία του, όμως επαναλειτουργεί από το 2017 με διακρίσεις.

## Τμήμα πάλης

## Οπαδοί
Οι οργανωμένοι οπαδοί της Δόξας έχουν δημιουργήσει τον σύνδεσμο «**Blue Army Gate 2**» χρησιμοποιώντας τη Θύρα 2 την οποία πρόσφατα έβαψαν μπλε.

## Σημειώσεις


## Παραπομπές


## Πηγές
* «*70 ΧΡΟΝΙΑ ΔΟΞΑ ΒΥΡΩΝΟΣ*», Νίκος Κακογιάννης, εκδόσεις ΡΕΩ, 2014

## Εξωτερικοί σύνδεσμοι
* 
* Ο Π.Α.Ο. Δόξα Βύρωνος στην Ε.Π.Σ. Αθηνών
* Πρώην σελίδα facebook του τμήματος καλαθοσφαίρισης του Π.Α.Ο. Δόξα Βύρωνος
* Στατιστικά ποδοσφαίρου
* ΕΝΤΟΣ του Βύρωνα, 2001

Κατηγορία:Δόξα Βύρωνα
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1945
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1945
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι πυγμαχίας
Κατηγορία:Ελληνικοί σύλλογοι πάλης